open-index/open-wikipedia-markdown huggingface dataset:
Arnoglossus rueppelii

***Arnoglossus rueppelii*** é unha especie de peixe teleósteo da orde dos pleuronectiformes, suborde dos pleuronectoideos e familia dos bótidos,

## Taxonomía 
A especie foi descrita por primeira vez en 1844 polo médico e ictiólogo italiano Anastasio Cocco, baixo o nome de *Peloria rueppelii*.

* Corpo ovalado, esvelto, deprimido e moi delgado, de até os 15&nbsp;cm de lonxitude como máximo.
* Ollos situados no lado esquerdo da cabeza, moi xuntos, e separados por unha crista ósea moi aparente. O ollo inferior está un pouco atrasado con respecto ao superior.

## Hábitat, distribución e bioloxía 
É unha especie mariña, demersal, que vive a profundidades de entre os 85 e os 550 m (máximo, 897 m), sobre fondos areosos e fangosos*.

Aliméntase de pequenos peixes e invertebrados bentónicos. Neste estudo comprobouse que constituía unha porción relativamente pequena das capturas. A pescaincidental desta especie é pouco probábel que sexa unha grande ameaza para a súa supervivencia. Debido a que habita en augas profundas é pouco probábel que sexa afectada pola contaminación e o desenvolvemento costeiro.

### Parasitos 
Esta especie é atacada, entre outros, por parasitos das seguintes familias:

* *Anisakidae*
* *Ascarididea*
* *Derogenidae*
* *Hemiuridae* 
* *Raphidascarididae*

## Notas 
## Véxase tamén 
### Bibliografía 
* Aldebert, Y.; M. Desoutter & J.-C. Quéro (1990): "Bothidae". En J. C. Quéro, J. C. Hureau, C. Karrer, A. Post & L. Saldanha, eds. *Check-list of the fishes of the eastern tropical Atlantic* (CLOFETA). JNICT, Lisboa; SEI, París; e UNESCO, París. Vol. 2. pp.&nbsp;1027-1036.
* Fenner, Robert M. (2001): *The Conscientious Marine Aquarist*. Neptune City, New Jersey, USA: T.F.H. Publications.
* Moyle, P. & J. Cech (2000): *Fishes: An Introduction to Ichthyology*, 4ª edición, Upper Saddle River, New Jersey, USA: Prentice-Hall.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Bótidos
* *Arnoglossus*

### Ligazóns externas 
* *Arnoglossus rueppelii* (Cocco, 1844) en FishBase .
* *Arnoglossus rueppelii* en Encyclopedia of Life.
* *Arnoglossus rueppelii* na *Lista vermella de especies ameazadas* da UICN
Robustiano Sánchez Marroquín

**Robustiano Sánchez Marroquín**, finado en Madrid en 1920, foi un avogado e xornalista galego.

## Traxectoria 
Fillo de Francisco Sánchez de Parga e irmán de José Sánchez Marroquín. Secretario do Comité republicano de Viveiro en 1873. Foi redactor de *El Farol*, *El Globo* (1891) e *El Diario Español*. En 1899 aprobou as oposicións para secretarios de deputacións provinciais. Foi vicepresidente do Comité Republicano do distrito do Congreso de Madrid (1902). Finou en Madrid a principios de 1920.

## Obras 
**Guía de Roma para uso de los españoles que visitan la Ciudad Eterna con motivo del Jubileo del año Santo*, 1900.

## Notas
José Sánchez Marroquín

**José Sánchez Marroquín**, nado en Madrid, foi un avogado e político español.

## Traxectoria 
Fillo de Francisco Sánchez de Parga e irmán de Robustiano Sánchez Marroquín. Foi alcalde de Viveiro en 1891. Foi suspendido como alcalde xunto con trece concelleiros polo gobernador civil o 15 de xullo de 1893. Foi detido en Santiago de Compostela en decembro de 1895 acusado de estafa. Marchou á Arxentina onde se integrou na sociedade Hijos del Partido de Vivero da que foi vogal en 1909.

## Notas
Rapapelos

**Rapapelos** (*Arnoglossus laterna*), é unha especie de peixe teleósteo da orde dos pleuronectiformes, suborde dos pleuronectoideos e familia dos bótidos.

[miniatura|250px|*Arnoglossus laterna* pescado no sur do [mar do Norte.]]

* Corpo ovalado, esvelto, deprimido e moi delgado, translúcido, de até os 25&nbsp;cm de lonxitude como máximo, aínda que os que de poden ver nos mercados roldan os 10–12&nbsp;cm.
* Ollos situados no lado esquerdo da cabeza, separados por unha crista ósea moi aparente. O ollo inferior está un pouco adiantado con respecto ao superior.
* Boca armada con dentes pequenos. 
* Liña lateral cunha marcada curva sobre a aleta pectoral. 
* Aleta dorsal con de 82 a 98 raios (brandos), e a anal con de 63 a 74 raios (igualmente brandos).
* Os cinco ou seis primeiros raios da aleta dorsal sobresaen fóra da membrana da aleta, xa que esta é moi baixa no seu comezo, non alcanzando a súa altura normal ata o sexto ou sétimo raio.
* O segundo raio da aleta dorsal non destaca sobre os demais raios.
* O pedúnculo caudal é case inexistente, e a aleta caudal é arredondada. 
* Coloración, no lado pigmentado, parda clara con numerosas pequenas manchas máis escuras (negras).

## Hábitat e distribución 
; Hábitat
É unha especie mariña, demersal, que vive a profundidades de entre os 10 e os 200 m, usualmente entre os 10 e os 100 m1, sobre fondos areosos e lamacentos.

; Distribución
Distribúese polas costas do Atlántico oriental entre os 62° N e os 17° S, e entre os 18° W e os 34°, desde Noruega até Angola, e tamén habita no mar Mediterráneo até o mar Negro, sendo especialmente abundante no mar do Norte.

## Bioloxía 
[miniatura|250px|Forma [larva|larval de *Arnoglossus laterna*.]]
; Nutrición
Aliméntase de pequenos peixes e invertebrados bentónicos.

; Reprodución
Reprodúcese en primavera e verán, entre os meses de abril e agosto.

## Pesca 
O rapapelos do Cabo é un peixe comestíbel, pescándose activamente nas zonas onde vive.

## Galicia 
O primeiro rexistro desta especie en Galicia fíxoo De Buen en 1935, no seu traballo "Fauna ictiológica. Catálogo de los peces ibéricos de la planicie continental, aguas dulces, pelágicos y de los abismos próximos, I parte", *Not. y Res. Inst. Esp. Ocean.* **82**: 89-148. Posteriormente foi rexistrado en numerosas ocasións.

## Notas 
## Véxase tamén 
### Bibliografía 
* Aldebert, Y.; M. Desoutter & J.-C. Quéro (1990): "Bothidae". En J. C. Quéro, J. C. Hureau, C. Karrer, A. Post & L. Saldanha, eds. *Check-list of the fishes of the eastern tropical Atlantic* (CLOFETA). JNICT, Lisboa; SEI, París; e UNESCO, París. Vol. 2. pp.&nbsp;1027-1036.
* Fenner, Robert M. (2001): *The Conscientious Marine Aquarist*. Neptune City, New Jersey, USA: T.F.H. Publications.
* Moyle, P. & J. Cech (2000): *Fishes: An Introduction to Ichthyology*, 4ª edición, Upper Saddle River, New Jersey, USA: Prentice-Hall.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Bótidos
* *Arnoglossus*

### Ligazóns externas 
* *Arnoglossus laterna*  en Encyclopedia of Life
Citáridos

A dos **citáridos** (*Citharidae*) é unha pequena familia de peixes teleósteos acantopterixios da orde dos pleuronectiformes e suborde dos pleuronectoideos.

Tres dos seus xéneros habitan na rexión Indo-Pacífica, mentres que *Citharus* vive no Mediterráneo e no Atlántico oriental, no noroeste de África.

A familia comprende un total de sete especies, que alcanzan lonxitudes que varían entre os 14 e os 36&nbsp;cm.

## Características 
A diferenza doutras familias desta orde, non está tan avanzada a asimetría corporal: os citáridos teñen os ollos a ambos os lados da cabeza, nas aletas pelvianas teñen unha espiña e cinco raios brandos, ambas de 
igual tamaño e cunha base estreita, e as aletas pectorais están ben desenvolvidas.

## Taxonomía 
A familia dos *Citharidae* foi descrita en 1935 polo ictiólogo e oceanógrafo español Fernando de Buen y Lozano.

### Sinónimos 
Ademais de por este nome, coñécese polo sinónimo *Brachypleurinae* Chabanaud, 1937.

### Etimoloxía 
O nome da familia, *Citharidae*, está formado sobre a base do nome do seu xénero tipo, *Citharus*, e a desinencia do latín científico *-idae*, propia das familias de animais.

Pola súa parte, *Citharus* é a forma masculiniza do latín clásico da voz *citara -ae*, "cítara", debido ao seu parecido á forma deste instrumento musical.

### Clasificación 
Aínda que hai controversia, xa que debe clarificarse o status do xénero *Citharus*, podemos considerar que a familia subdivídese en dúas subfamilias, cun total de 7 especies agrupadas en 4 xéneros:

'*Familia *Citharidae'''*

* Subfamilia *Brachypleurinae*
** Xénero *Brachypleura* (Günther, 1862)
*** *Brachypleura novaezeelandiae* (Günther, 1862)
** Xénero *Lepidoblepharon* (Weber, 1913)
*** *Lepidoblepharon ophthalmolepis* (Weber, 1913)
* Subfamilia *Citharinae*
** Xénero *Citharoides* (Hubbs, 1915)
*** *Citharoides axillaris* (Fowler, 1934)
*** *Citharoides macrolepidotus* (Hubbs, 1915)
*** *Citharoides macrolepis* (Gilchrist, 1904)
*** *Citharoides orbitalis* (Hoshino, 2000)
** Xénero *Citharus* (Artedi, 1793)
*** *Citharus linguatula* (Linnaeus, 1758)

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Acantopterixios
* Pleuronectiformes

### Ligazóns externas 
* *Citharidae* en ADW. 
* *Citharidae* no SIIT.
* *Citharidae'' no NCBI.
Bernd Schneider

**Bernd Schneider**, nado en Sankt Ingbert o 20 de xullo do 1964, é un expiloto de coches alemán. Correu na Fórmula 1 e no DTM. No DTM conseguiu 5 campionatos (1997, 2000, 2001, 2003 e 2006) e 2 subcampionatos (1996 e 2002), polo que é o piloto máis laureado da competicións de turismos alemá. Ademais, tamén foi campión do Campionato FIA GT en 1997, das 24 Horas de Spa en 1989 e 2013, das 24 Horas de Nürburgring en 2013, das 24 Horas de Dubai en 2013, das 12 Horas de Bathrust en 2013 e das 12 Horas do Golfo no ano 2013, tamén. Bernd Schneider sempre estivo vinculado á marca Mercedes-Benz.

## Traxectoria 
### Xuventude 
Bernd comezou no karting sendo moi novo. Despois duns anos, o alemán fíxose con varios títulos coma o Campionato Europeo de Karting do ano 1982.

### Monoprazas 
Máis tarde, no ano 1986, chegou á Fórmula 3 alemá, título que gañou no ano seguinte. Estes resultados chamaron a atención de moitos xefes, e en 1989, Schneider debutou na Fórmula 1 co equipo Zakspeed.

### DTM 
Na tempada 1992, Schneider debutou no DTM. Ese ano finalizou terceiro, ao igual que no ano seguinte. Nos anos 1997, 2000, 2001, 2003 e 2006, Bernd Shneider conseguiu o título do DTM mentres que en 1996 e 2002 logrou o subtítulo.

### Resistencia 
Bernd disputou durante moitos anos da súa carreira as 24 Horas de Le Mans. Pero o seu ano cumio neste tipo de carreiras foi o 2013. Nese ano, Bernd Schneider conseguiu as 24 Horas de Spa, as 24 Horas de Nürburgring, as 24 Horas de Dubai, as 12 Horas de Bathrust e as 12 Horas do Golfo.

## Títulos 
* 5 do DTM. 1997, 2000, 2001, 2003 e 2006
* 2 das 24 Horas de Spa. 1989 e 2013
* 1 da FIA GT. 1997
* 1 das 12 Horas do Golfo. 2013
* 1 das 12 Horas de Bathrust. 2013
* 1 das 24 Horas de Nürburgring. 2013
* 1 das 24 Horas de Dubai. 2013
* 1 da Fórmula 3 alemá. 1987
* 1 do Campionato Europeo de Karting. 1982

## Véxase tamén 
### Ligazóns externas 
* Información sobre Bernd
Colmeiro

O apelido galego **Colmeiro** pode referirse a:

***Miguel Colmeiro Penido** (1816-1901), botánico galego;
***Manuel Colmeiro Penido** (1818-1894), historiador, economista e xurista galego, irmán do anterior;
***Manuel Colmeiro Guimarás** (1901-1999), pintor galego.
***Elena Colmeiro González** (1932-2021), escultora galega, filla do anterior.
Julián Gil (televisión)

: *Para outros artigos de persoas chamadas igual, vaia a Julián Gil*
**Julián Elías Gil Beltrán**, máis coñecido como **Julián Gil**, nado o 13 de xuño de 1970 en Buenos Aires é un actor, modelo e presentador arxentino moi coñecido no ámbito da televisión, tanto en series de ficción como en programas e concursos televisivos.

## Traxectoría 
Julián Gil é un actor recoñecido internacionalmente polo seu traballo en telenovelas.

En 2014, protagonizou, no papel de Patricio Iturbide, *Hasta el fin del mundo*.

## Filmografía 
### Filmes 
* *Marina* (2001) (Muvi Film) - John 
* *Más allá del limite* (2002) (Erick Hernández)
* *La caja de problemas* (2004) (David Aponte) 
* *Fuego en el alma* (2005) (Abdiel Colberg)
* *El milagro de la Virgen de Coromoto* (2006) (Film Factory) - Jaime
* *Historias delirantes* (2008)
* *Entre piernas* (2010) - Paco
* *Lotoman 003* (2014) - El Boricua
* ''Misterio's: Llamas de sueños* (2014) - Leonardo Aguilar
* *Loki 7* (2016) - Rodrigo

### Telenovelas 
* *Tres amigas* (2000)
* *Mi conciencia y yo* (2002) (Riverside) - Alfonso 
* *Por todo lo alto* (2006) (RCTV) - Halcón 
* *Acorralada* (2007) (Venevisión Producción) - Francisco "Pancholón" Suárez 
* *Isla Paraíso* (2007) (Venevisión Producción) - Armando
* *Mi adorada Malena* (2007) - Mateo 
* *Amor comprado* (2008) (Venevisión Producción) - Esteban Rondero 
* *Los Barriga* (2009) (Frecuencia Latina) - Francesco Cezanne
* *Valeria* (2009) (Venevisión Producción) - Daniel Ferrari
* *Sortilegio* (2009) (Televisa) - Ulises Villaseñor 
* *Valientes* (2010) - Leonardo Soto 
* *Eva Luna* (2010-2011) (Univisión) - Leonardo "Leo" Arismendi 
* *La que no podía amar* (2011-2012) (Televisa) - Bruno Rey
* *¿Quién eres tú?* (*Qui es ?*) (2012-2013) (RTI Producción) - Felipe Esquivel 
* *Rosario* (2012-2013)
* *Los secretos de Lucía* (2013) (Venevisión) - Robert Neville
* *Hasta el fin del mundo* (2014-2015) (Televisa) - Patricio Iturbide
* *Sueño de amor*  (2016) (Televisa) - Ernesto de la Colina

## Teatro 
* *Por el medio si no hay remedio* (1999)
* *Nueve semanas y media* (2000)
* *Sexo, pudor y lágrimas* (2000)
* *En pelotas* (2001) - Papito
* *Los gallos salvajes* (2002) - Luciano Miranda junior
* *El cotorrito by the sea* (2002) - Bugambilia
* *Luminarias* (2003) - Franz
* *Tarzan - Salvemos la selva* (2003) - Tarzan
* *La princesa en el lago de los cisnes* (2004)
* *El crimen del Padre Amaro* (2005) - Padre Amaro Viera
* *Los hombres aman a las cabronas* (2008) - Jorge
* *Descarados* (2007)
* *Sortilegio, el show* (2010) - Ulises Villaseñor
* *Aquel tiempo de Campeones* (2013) - Phil Romano
* *Divorciémonos mi amor'' (2015) - Benigna « Benny »

## Notas 
## Véxase tamén 
### Ligazóns externas 
* Ficha na IMDb
Gamonal, Burgos

**Gamonal de Río Pico** foi un antigo municipio da provincia de Burgos, en Castela e León. Foi anexionado ao municipio de Burgos en 1955 e desde entón é o seu barrio máis poboado, con máis de 60.000 habitantes.

## Situación 
Gamonal sitúase nunha chaira que se estende entre as veigas dos ríos Arlanzón, Vena e Pico. O núcleo primitivo e os seus edificios máis destacados, como a Igrexa de Santa María la Real y Antigua e a Casa do Concello, atopábanse xunto ao Camiño real de Francia, trazado que constituiría despois a estrada N-I.

## Historia 
Tras a súa anexión en 1955 ao municipio de Burgos, serían construídos en Gamonal durante as décadas de 1970 e 1980 múltiples bloques de edificios de vivendas, que o converterían nunha das zonas con maior densidade de poboación da capital burgalesa debido ao aluvión inmigratorio motivado pola apertura de polígonos industriais nas proximidades. O eixe principal era, e segue sendo, a rúa Vitoria (principal rúa de Burgos con máis de 5&nbsp;km de lonxitude) pola que transcorría naqueles tempos a Nacional I (Madrid-Irún), se ben a maioría do tráfico que antes cruzaba a cidade pasou a facelo polas diferentes vías de circunvalación que se foron construíndo dende finais dos anos 70 ata a primeira década do século XXI.

En 2014 tivo lugar un conflito entre veciños e o concello pola realización dunhas obras na rúa Vitoria para convertila nun bulevar cun custo de 8,5 millóns de euros. Isto desencadeou nunha serie de manifestacións e disturbios ata que o alcalde Javier Lacalle anunciou a paralización das obras.

## Véxase tamén 
### Outros artigos 
* Conflito de Gamonal de 2014

### Ligazóns externas 
* 
* Igrexa de Nuestra Señora la Real y Antigua de Gamonal - Descrición e historia da parroquia
Serra de Gredos

A **serra de Gredos** é unha serra do centro de España pertencente ao Sistema Central, situada entre as provincias de Salamanca, Cáceres, Ávila, Madrid e Toledo. A súa máxima altitude dáse na provincia de Ávila na Praza do Mouro Almanzor a 2.592 msnm, que divide os termos municipais de Zapardiel de la Ribera e Candeleda.

Está declarada parque rexional dentro de Castela e León, e é o único parque rexional, xunto co de Picos de Europa en León, da comunidade autónoma. Gredos é unha das serras máis extensas do Sistema Central e está composta por cinco vales fluviais: Alto Tormes, Alto Alberche, Tiétar Oriental, Tiétar Occidental e a Vera, e val do Ambroz.

En torno ás súas grandes moles graníticas basculan tres comunidades autónomas: Castela e León, Estremadura e Madrid; estendéndose de leste a oeste dende San Martín de Valdeiglesias a Hervás e de norte a sur do val do Tormes a Rosarito. O seu agreste relevo serviu de refuxio á tribo celta máis meridional, os vetóns, e a outros rebeldes históricos como El Empecinado ou o maquis.
Pico Almanzor

O **pico Almanzor**, tamén coñecido como **Plaza del Moro Almanzor**, é unha montaña do centro da Península Ibérica, o cumio máis alto da serra de Gredos e de todo o Sistema Central, con 2592 msnm de altitude e unha prominencia de 1690 m. Está considerada un «pico ultraprominente», categoría que inclúe ás montañas cunha prominencia maior de 1500 m.

Localízase na provincia castelán-leonesa de Ávila, España. O seu cumio forma parte da divisoria entre os municipios de Zapardiel de la Ribera e Candeleda.

O Almanzor é un pico moi pouco erosionado, de formación granítica, levantado durante a oroxenia alpina. Pertence ao chamado Circo de Gredos e o seu ámbito é hábitat dunha subespecie da píntega común, *Salamandra salamandra almanzoris*, que toma o seu nome do pico e que é endémica duns poucos vales glaciares da serra.

O seu nome provén de Almanzor, líder militar e relixioso durante o Califato de Córdoba. A lenda conta que Almanzor foi o primeiro en subir a este pico.
Eimantas Bendžius

**Eimantas Bendžius**, nado o 23 de abril de 1990 en Klaipėda, é un xogador profesional de baloncesto lituano que xoga para o Dinamo Basket Sassari da Lega Basket Serie A. Cunha estatura de 2,03 metros xoga na posición de ala.

## Traxectoria profesional 
O 3 de xuño de 2015, anunciouse a súa fichaxe polo Obradoiro CAB da Liga ACB, e foi presentado o 11 de xuño.

O 8 de xullo de 2020, Bendzius asinou co Dinamo Basket Sassari da Lega Basket Serie A italiana.

## Notas 
## Véxase tamén 
### Ligazóns externas 
* Perfil en Eurobasket.com
Igrexa católica bizantina grega

A **Igrexa católica bizantina grega** é unha Igrexa particular da Igrexa católica, estabelecida no século XIX.
 
## Estrutura 
A Igrexa grega estrutúrase en dous exarcados apostólicos, o de Grecia e o de Constantinopla.
## Notas 
## Véxase tamén 
### Bibliografía 
### Ligazóns externas 
* Circunscricións da Igrexa católica bizantina grega en GCatholic.org .
Manuel Rivas Seivane

**Manuel Rivas Seivane** foi un xornalista galego.
## Traxectoria 
Foi correspondente de *El Progreso* en Mondoñedo (1921-1922), onde publicou o relato "Equivocación fatal". Colaborou en *Justicia* e por un artigo publicado nese periódico foi condenado pola Audiencia de Lugo o 7 de novembro de 1924 por inxurias a Manuel Díaz Leivas e ao sacerdote José María Agrelo, en causa que chegou ao Tribunal Supremo. Foi funcionario municipal do Concello de Mondoñedo. Foi candidato nas eleccións municipais do 12 de abril de 1931. Na República dirixiu *El Boletín Socialista* de Mondoñedo. Tamén colaborou en *Faro Villalbés*, onde publicou unha serie de artigos baixo o título "El Derecho y la Democracia", e *El Momento* de Viveiro, usando o pseudónimo **Juan del Pueblo**. Presentouse ás oposicións para secretarios de xulgados municipais en 1931, e ás oposicións para secretarios de concellos en 1935. Co golpe de Estado do 18 de xullo de 1936 exiliouse en Cuba.

## Notas
Vasyl Velychkovskyi

**Vasyl Velychkovskyi** (en ), nado en Stanislau (Austria-Hungría) o 1 de xuño de 1903 e finado en Winnipeg o 30 de xuño de 1973,

Trinta anos logo do seu pasamento, o seu corpo foi achado case incorrupto. Os seus restos descansan na igrexa ucraína de San Xosé, en Winnipeg.

## Notas 
## Véxase tamén 
### Bibliografía 
* 
### Ligazóns externas
Josep Salvany i Lleopart

**Josep Salvany i Lleopart** nado en Cervera en 1777-1778 e morto en Cochabamba o 21 de xullo de 1810, foi un médico militar catalán participante da Real Expedición Filantrópica da Vacina.

## Biografía 
300px|esquerda|miniatura|Expedición da vacina en América.

Dende moi novo interesouse pola cultura e as humanidades malia a súa feble saúde. Estudou gramática en Barcelona entre os anos 1784 a 1786, e entre 1786 a 1788, latín, retórica e poesía. Tamén estudou filosofía no Convento de San Agustín de Barcelona dende 1789 a 1791.

O 15 de outubro de 1791 fai o exame de latín, lóxica e física para ingresar no Real Colexio de Cirurxía de Barcelona. Alí está dende 1791 a 1796 obtendo boas notas, case todas máximas cualificacións. Foi axudante dos doutores Boven e Capdevilla, eminentes cirurxiáns a quen facía as substitucións nas clases.

Licenciado en cirurxía, ingresa no Exército. Serve no IV Batallón de Guardias Walonas (Valones) como cirurxián interino. Despois é cirurxián do III Batallón do Rexemento de Irlanda. Despois do V Batallón de Infantaría de Navarra. Tódolos postos militares tenos que deixar por problemas de saúde.

En 1799, solicita praza de cirurxián na Facultade de Barcelona. Non atenden as súas peticións, demasiado novo para ser profesor ou para deixar o exército. Con 26 anos foi proposto como segundo director da Real Expedición Filantrópica da Vacina. O proxecto considerouse demasiado perigoso para estar en mans dunha soa persoa e o seu posto sería só por se lle acontecese algo ao director Francisco Xavier Balmis.

A expedición parte da Coruña 30 de novembro de 1803 chegando a Venezuela Balmis decide dividir en dúas a expedición deixando a Salvany ao cargo da expedición que levará a vacina da varíola polo continente cara Buenos Aires. Balmis volveu a Lisboa o 14 de agosto de 1806, despois de dar a volta ao mundo, e ao chegar a Madrid foi recibido con honras e recoñecementos. Salvany continuou coa expedición recorrendo 18 000 quilómetros ata morrer ignorado en Cochabamba o 21 de xullo de 1810. Foi soterrado nunha foxa común, da cal non se sabe a súa localización.

## Notas
Mount Panorama

O **Mount Panorama** é un autódromo de carreiras situado na vila de Bathrust en Nova Gales do Sur, Australia. Conta cunha lonxitude de 6.213 metros. O circuíto ten dúas longas rectas e dúas curvas de 90°, ademais da gran sucesión de curvas con forma de "S". Tamén combina un gran desnivel entre a zona máis alta e o punto máis baixo.

Mount Panorama é un autódromo apto para carreiras de motos, turismos, grandes turismos e monoplazas. Por iso no pasado, o circuíto albergou o Gran Premio de Australia de motociclismo e da Fórmula 1. Actualmente, aquí dispútanse a Bathrust 1000 pertencente ao campionato dos V8 Supercars e as 12 Horas de Bathrust, que é unha famosa carreira de resistencia.

## Véxase tamén 
### Outros artigos 
* Bathrust 1000

### Ligazóns externas 
* Web do circuíto
Ramón Taboada Fernández

**Ramón Taboada Fernández** foi un xornalista e político galego.

## Traxectoria 
Foi director de *Faro Villalbés* ata 1935. Vogal de Izquierda Republicana de Vilalba, co golpe de Estado do 18 de xullo de 1936 foi detido o 20 de agosto, saíndo en liberdade o 19 de setembro.

## Notas 
## Véxase tamén 
### Ligazóns externas 
* Ficha en Represión franquista en Lugo
Antonio Quintela Ferreiro

**Antonio José Quintela Ferreiro**, nado en Lugo o 22 de maio de 1912, foi un mestre, escritor e xornalista galego.

## Traxectoria 
Era fillo de Francisco Quintela Pallín e Aurora Ferreiro Varela, e irmán do tamén escritor Luís Quintela Ferreiro. Estudou maxisterio na Escola Normal de Santiago de Compostela, rematando en 1928. Foi nomeado mestre interino de Mourence en 1930. Mestre na escola creada pola Liga Santaballesa en Santaballa (1932-1936) na que editaba o xornal infantil *Antorcha* (1934-1936), e na que tamén impartía leccións de Dereito e Economía. Colaborou en *El Progreso*, *Vida Gallega*, *El Momento* e *Faro Villalbés* do que foi director entre febreiro e xuño de 1936. Foi autor de varias pezas teatrais para representación escolar e escribiu un libro de poemas e a novela *Lucha*, que apareceu en 1936.

Directivo de Izquierda Republicana, co golpe de Estado do 18 de xullo de 1936 foi detido o 30 de agosto, saíndo en liberdade o 5 de setembro. Trasladado á escola de Bagueixos (Tirimol, Lugo), foi expedientado e sancionado por responsabilidades políticas. Combateu no exército sublevado como alférez provisional de Infantaría, destinado na Quinta División, pasando en agosto de 1938 ao cuarto Batallón do Rexemento de Infantaría Zamora número 29. En febreiro de 1940 foi destinado como oficial a Caixa de Recruta número 64 de Lugo, e en maio dese ano foi nomeado mestre de Mosteiro en Palas de Rei pola Xunta provincial de Primeiro Ensino de Lugo. Sometido a expediente de depuración, foi confirmado no cargo de mestre de Feiranova en 1941. En 1943 trasladouse a Barcelona destinado ao Grupo Escolar Reyes Católicos. En Barcelona estudou Filosofía e Letras. Estivo vinculado ao Centro Galego de Barcelona e colaborou en *Alborada*. Pasou ao Grupo Escolar Víctor Pradera e en 1961 trasladouse a Massamagrell (Valencia). Despois da guerra publicou varias novelas.

## Obras 
* *Ensayos poéticos*, 1930.
* *Lucha*, 1936.
* *Espíritu y carne*, 1939.
* *El enigma de un muerto*, 1944.
* *La diosa del bosque*, 1944.
* *Exámenes de Amor*, 1950.
* *Matrimonio urgente*, 1955.
* *Cumbres amorosas*, 1958.

## Notas 
## Véxase tamén 
### Bibliografía 
* 

### Ligazóns externas 
* O Hospital asilo de Vilalba (30)
* Antonio Quintela Ferreiro
* Ficha en Represión franquista en Lugo
Agilent Technologies

**Agilent Technologies**, ou **Agilent**, é unha compañía estadounidense que deseña e fabrica instrumenttos científicos de medida e equipamento para as ciencias da vida, diagnóstico médico, e aplicacións químicas.

A compañía predecesora de Agilent foi Hewlett-Packard (HP), fundada en 1939 para fabricar equipos de probas electrónicos. En 1999, HP creou unha filial para a súa división de probas e medidas chamada Agilent. A OPV inicial das accións de Agilent foi unha das máis grandes da historia de Silicon Valley ata aquel momento. En 2014, Agilent creou unha filial para a súa división de instrumentos electrónicos chamada Keysight Technologies.

Agilent mantén o grupo de desenvolvemento e investigación central, Agilent Laboratories, que realiza a investigación da compañía en áreas como os sistemas micromecánicos, nanotecnoloxía, e ciencias da vida. Este grupo centralizado está baseado no deseño do Hewlett-Packard Lab orixinal e formouse ao dividir o grupo de laboratorios HP orixinal en dous cando HP creou Agilent en 1999.

## Liñas de produción 
As principais liñas de produción de Agilent son: 
* Produtos para química analítica e ciencias biolóxícas como as micromatrices de ADN, cromatografías líquida e de gas, espectrómetros de masas, produtos para as espectroscopias molecular e atómica, e renovación de equipamentos.
* Produtos para medición e diagnóstico xenómico para inmunohistoquímica, hibridación in situ, tinguidura de hematoxilina-eosina, tinguiduras especiais, detección de mutacións no ADN, xenotipificación, determinación do número de copias de xenes, identificación de rearranxos de xenes, e metilación do ADN e perfís de expresión xenética, xunto con sistemas de análises de mostras baseados en electroforese en xel automatizada.

## Notas
Citharus linguatula

***Citharus linguatula*** é unha especie de peixe teleósteo da orde dos pleuronectiformes, suborde dos pleuronectoideos e familia dos citáridos, coñecida en galego como **rapapelos bicudo** e **rascón bicudo**.

## Taxonomía 
* O xénero foi fundado en 1793 polo ictiólogo sueco Peter Artedi, que é coñecido como o "pai da ictioloxía".
* A especie foi descrita por primeira vez en 1758 polo naturalista sueco Carolus Linnaeus, que foi o editor da obra de Artedi, baixo o nome de *Pleuronectes linguatula*.

* Corpo ovalado, alongado e deprimido, de até os 30&nbsp;cm de lonxitude como máximo (aínda que o tamaño medio dos espécimes capturados rolda os 15&nbsp;cm), cuberto de escamas grandes e facilmente caedizas, en número dunhas 50 na liña lonxitudinal máxima. 
* O perfil superior da cabeza é cóncavo, e o fociño é lixeiramente máis longo que o diámetro do ollo. Ambos os ollos están no lado esquerdo (o superior un pouco máis avanzado que o inferior). 
* A boca é ancha e forma un ángulo de cerca de 45° co eixe do corpo. As mandíbulas son prominentes.
* A aleta dorsal ten de 64 e 73 raios, dos cales os primeiros 3 ou 4 son simples e o resto, bífidos. Os primeiros 6 ou 8 insírense no lado cego. 
* Os raios das aletas anal, ventrais e caudal tamén son bífidos.
* A coloración da cara pigmentada é areosa clara, translúcida, abrancazada ou agrisada. Normalmente hai unhas manchas pardas ou negras nas marxes do corpo cara ao final da as aletas dorsal e anal.

## Hábitat, distribución e bioloxía 
É un peixe mariño, demersal, que habita en augas subtropicais, na plataforma continental e no comezo do talude continental até os 300 m de profundidade (raramente, até os 200 m), sobre fondos areosos e lamacentos.

Distribúese polas costas do Atlántico oriental, desde o mar Cantábrico até Angola (até os 23° S), e en todo o mar Mediterráneo.

Aliméntase de pequenos peixes e crustáceos bentónicos.

## Pesca 
*Citharus linguatula* é unha especie comestíbel, e péscase para consumo local nas áreas onde vive (Atlántico nororiental, centroorinetal e suroriental, e Mediterráneo), 
xa que e a súa importancia económica é escasa.

## Notas 
## Véxase tamén 
### Bibliografía 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al.*, eds.: *European register of marine species: a check-list of the marine species in Europe and a bibliography of guides to their identification*. Collection Patrimoines Naturels, **50**: 357-374. París: Muséum national d'Histoire naturelle. ISBN 2-85653-538-0.

### Outros artigos 
* Pleuronectiformes
* Citáridos

### Ligazóns externas 
* *Citharus linguatula*  na Encyclopedia of Life. Informacións, imaxes e mapa de distribución .
Rückert-Lieder

***Rückert-Lieder*** é o título dun ciclo de cancións compostas polo compositor Gustav Mahler, baseándose en poemas do alemán Friedrich Rückert

## Contexto
En marzo de 1901, Mahler atópase na vila balneario de Opatija na costa dálmata. Aquí le os poemas de Rückert e escolle aqueles que musicaría nos vindeiros anos. Estas cancións de Rückert marcan o paso da primeira fase da obra Mahleriana, marcada pola poesía popular recollida nos textos de Des Knaben Wunderhorn, á segunda fase; caracterizada esta por sinfonías puramente instrumentais.

## Temática e Estilo
En sentido estrito estas cancións non forman un ciclo coma tal, xa que a única relación entre elas é o autor dos versos e un certo carácter temático común. As cancións son variacións dunha soa idea: a contemplación estática da beleza en diferentes aspectos. Apoiándose nesta idea, expóñense diversos temas. Tales coma a soidade do artista, os afectos familiares, o sentido da vida e a existencia do sufrimento.

## Estrutura
En total son cinco as cancións que conforman o ciclo.
### Blicke mir nicht in die Lieder
Co título *Non me atendas nas miñas cancións* , exponse a tensión existente durante a creación artística e descríbese os afectos dunha parella,
### Ich atmet' einen linden duft
Co título *Eu aspiraba un doce perfume* , evócase unha vida harmoniosa, onde o amor e a creación acadan a súa plenitude.
### Ich bin der welt abhanden gekommen
Co título *Non son deste mundo* , móstrase o desengano do artista fronte a un mundo e sociedade xordos e agresores da sensibilidade do artista.
### Um mitternacht
Co título *A medianoite* , descríbese a soidade espiritual, identificada metaforicamente coa noite. Mostrando que a fe é a única posibilidade de salvación. Existe unha certa similitude coa poesía de San Juan de la Cruz.
### Liebst du um schönheit
Co título *Se estimas a beleza* , móstrase unha concepción do amor completamente idealista.

## Véxase tamén
### Bibliografía
* La música de Gustav Mahler: Una guia d'audició. Joan Grimalt. Editorial Duxelm
Benito Sánchez López

**Benito Sánchez López**, finado en Viveiro en maio de 1966, foi un xornalista e político galego.

## Traxectoria 
Militante socialista, foi nomeado membro da Comisión Xestora de Viveiro en abril de 1931. Foi elixido concelleiro de Viveiro nas eleccións de maio de 1931 e foi alcalde accidental de Viveiro en xaneiro de 1934. Foi director de *El Momento* de Viveiro. Posteriormente foi cabo inspector de arbitrios. Co golpe de Estado do 18 de xullo de 1936 foi cesado o 3 de outubro. Foi detido o 17 de marzo de 1937 e saíu en liberdade o 26 do mesmo mes. Finou en Viveiro en maio de 1966.

## Notas 
## Véxase tamén 
### Ligazóns externas 
* Ficha en Represión franquista en Lugo
Puigpedrós

O **Puigpedrós** ou **Puig de Campcardós** é un monte de 2.915 metros situado nos Pireneos, na fronteira entre España e Francia. Está situado entre os municipios cataláns de Ger, Guils de Cerdanya e Meranges, na Baixa Cerdanya, e o municipio francés de Porta, na Alta Cerdanya. É o monte máis alto da provincia de Xirona.

Preto da cima hai un vértice xeodésico a unha altura fe 2.912,6 metros e pódense ver a serra do Cadí e as montañas de Andorra.

O seu nome fai alusión ás rocas que se concentran na parte superior da cima.

## Bibliografía 
**Mapa Cerdanya*, ed. Alpina. 1:25.000
Cinoglósidos

miniatura|260px|*Symphurus ommaspilus*. Obsérvese a proximidade entre os seus pequenos ollos.

A dos **cinoglósidos** (*Cynoglossidae*) é unha familia de peixes teleósteos da orde dos pleuronectiformes e suborde dos pleuronectoideos ou soleoideos, distribuídos por áreas tropicais e subtropicais mariñas, entre os 40º de latitude norte e os 40º de latitude sur, así como en estuarios, e mesmo hai cinco especies que habitan nos ríos. que son coñecidos en galego como **linguas** e **linguas de can**'.

Apareceron por primeira vez no rexistro fósil no eoceno, durante o terciario inferior.

Algunhas das súas especies péscanse por teren certa importancia comercial.

## Características 
As principais características morfolóxicas dos peixes desta familia son: a especie *Symphurus nigrescens* (Rafinesque, 1810 (denominada **lingua escura** por Lahuerta e Vázquez),

## Galería de imaxes 

File:Cynoglossus capensis.jpg|*Cynoglossus capensis*
File:KuroUS.jpg|*Paraplagusia japonica*
File:Symphurus arawak - pone.0010676.g189.png|*Symphurus arawak*
File:Offshore tonguefish ( Symphurus civitatium ).jpg|*Symphurus civitatium*

## Notas 
## Véxase tamén 
### Bibliografía 
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Moyle, P. & J. Cech (2000): *Fishes: An Introduction to Ichthyology*, 4a. edición, Upper Saddle River, New Jersey, USA: Prentice-Hall.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Rodríguez Villanueva, X. L. e Xavier Vázquez (1995): *Peixes do mar de Galicia. (III) Peixes óseos (continuación)*. Vigo: Edicións Xerais de Galicia. ISBN 84-7507-870-2.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*., eds. *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 357-374. ISBN 2-85653-538-0.

### Outros artigos 
* Osteíctios
* Pleuronectiformes

### Ligazóns externas 
* *Cynoglossidae* en ADW.
* *Cynoglossidae* no ITIS.
* *Cynoglossidae* no NCBI.
Serra do Cadí

A **Serra do Cadí** (en catalán: *Serra del Cadí*) é unha serra do norte de Cataluña situada no Prepireneo e que se estende en dirección oeste-leste dende o Moixeró e Tosa d'Alp ata o Pedraforca.

O Cadí ocupa parte das comarcas do Alt Urgell, a Baixa Cerdanya e o Berguedà. Esténdese uns 22,6 quilómetros de oeste a leste, dende o Cap de la Fesa ata o coll de Tancalaporta, separando o val da Vansa e o alto Berguedà do Urgellet e o Baridà.

A totalidade da serra forma parte do Parque Natural do Cadí-Moixeró, xunto coa serra de Moixeró, o macizo do Pedraforca e gran parte da Tosa d'Alp e o Puigllançada.

Os seus cumios máis altos son: el Vulturó (2.648 m), Pujolar de Roca Grossa (2.611 m) e Pic de Costa Cabirolera (2.604 m).

## Véxase tamén 
### Outros artigos 
*Parque Natural do Cadí-Moixeró

### Ligazóns externas 
* Fauna e flora da Serra do Cadí
Pedraforca

300px|thumb|O Pedraforca
O **Pedraforca** é un coñecido monte de Cataluña, situado no Prepireneo. Pertence aos concellos de Saldes e Gósol, na comarca do Berguedà, o primeiro na provincia de Barcelona e o segundo na de Lleida malia que pertencen á mesma comarca.

Ten unha forma moi peculiar, formada por dúas cimas unidas por un porto, l'Enforcadura. A cima máis elevada é o Pollegó Superior, de 2.506,4 metros, cunha cima secundaria, o Calderer, de 2.496,7 metros. A outra cima, chamada Pollegó Inferior, ten 2.444,8 metros de altitude. L'Enforcadura sitúase a 2.356,2 metros.

Atópase dentro do Parque Natural do Cadí-Moixeró e os seus arredores foron declarados paraxe natural de interese nacional.

## Véxase tamén
### Ligazóns externas 
* Parque Natural do Macizo do Pedraforca
Ramón Segura de la Garmilla

**Ramón Segura de la Garmilla**, nado en Estremadura e finado en Pontevedra o 30 de marzo de 1939, foi un profesor e político galego.

## Traxectoria 
Foi profesor de literatura. En 1918 estaba destinado en Almería. En 1922 publicou a antoloxía *Poetas españoles del siglo XX*, con notas bibliográficas, pero criticada pola súa falta de rigor nos criterios á hora de escoller os 116 autores antologados. O 12 de outubro de 1924 foi xurado dos Xogos Florais celebrados en Cáceres, e nese ano publicou nesa cidade un texto sobre Pedro Romero Mendoza. Nese mesmo ano celebrouse en Cáceres a Exposición Regional Extremeña de Arte, sobre a que escribiu no semanario *Prometeo*, de Badaxoz. Colaborou tamén no periódico *El Correo de la Mañana*.

En 1930 presentouse a oposicións en Cádiz á cátedra de Pedagoxía. Destinado en Pontevedra, deu clase na Escola Normal e foi profesor auxiliar do Instituto de Pontevedra. En setembro de 1932 publicou un artigo en *El Eco de Santiago* sobre a representación teatral da compañía La Barraca en Pontevedra durante a xira por Galicia de Federico García Lorca En 1937 publicou unha antoloxía de vilancicos de autores como Gómez Manrique, Enzina, Santa Teresa de Jesús, Frei Pedro de Padilla, Ocaña, Góngora, Lope de Vega ou Valdivielso.

Protagonista da vida política local de Pontevedra, foi candidato monárquico nas eleccións municipais do 12 de abril de 1931 con Celso López Blanco (médico), Plácido García González (comerciante), Víctor Lis Quibén (médico), Peregrino Fariña Otuna (mariñeiro), Tomás Abeigón Pazos (médico), José Paz Vidal (industrial) e Francisco Rodríguez Arruñada (procurador e corredor de comercio). Foi alcalde de Pontevedra do 8 de outubro de 1934 ao 12 de novembro do mesmo ano, logo da destitución de Bibiano Fernández Osorio-Tafall no marco dos sucesos da folga xeral revolucionaria de 1934.

## Vida persoal 
Casou en Salamanca con Carmen Marcos Segovia  o 31 de agosto de 1911, e tiveron oito fillos: Ramón, Luis, Felipe, María del Carmen, María de las Mercedes, Joaquín, José e Ascensión.

## Notas
Campionato Británico de Turismos

[miniatura|dereita|Unha carreira do BTCC no ano 2006 en [Circuíto de Brands Hatch|Brands Hatch.]]

O **Campionato Británico de Turismos** (en , e abreviadamente **BTCC**) é un campionato automobilístico de turismos que se disputa nas Illas Británicas dende o ano 1958. Despois da desaparición dalgunhas carreiras de monoprazas, o BTCC é a competición de coches máis importante de Gran Bretaña.

Durante a súa historia, o BTCC probou con diferentes tipos de homologación de coche como: BTC Touring, Super 2000 ou a actual, NGTC. Dende o ano 2004, ademais dos premios de piloto campión e marca campioa danse tamén os premios de equipo campión, de mellor piloto dun equipo privado e de equipo privado vencedor.

As marcas de automóbil que disputan o campionato británico na actualidade son: Audi, BMW, Chevrolet, Ford, Honda, Infiniti, Mercedes-Benz, MG, Proton, Toyota e Volkswagen. A marca de pneumáticos utilizada polo BTCC é Dunlop.

## Circuítos 
## Campións dende 1990 
## Véxase tamén 
### Ligazóns externas 
* Páxina do British Touring Car Championship
* Historia do BTCC do 58 ao 90
* Historia do BTCC do 91 ao 2000
* Historia do BTCC do 2001 até agora
Alfonso Guizán

**Alfonso Guizán**, nado en Vilalba, foi un escritor e xornalista galego.

## Traxectoria 
Telegrafista militar destinado no Marrocos Español. Publicou poemas e artigos en *Vida Gallega* e colaborou en *Faro Villalbés* e *La Voz de Galicia*.

## Notas 
## Véxase tamén
Moià

**Moià** é un concello da provincia de Barcelona, en Cataluña. É a capital da comarca do Moianès.

## Demografía 
## Economía 
A economía de Moià baséase na gandería, a agricultura, o comercio, o lecer, a industria téxtil e a alimenticia.

## Lugares de interese 
*Covas del Toll
*Casa-Museo de Rafael Casanova
*Parque Municipal
*Molí Nou
*Casa natal do tenor Francesc Viñas;
*Castelo de Clarà
*Capela da Verge del Remei

## Galería de imaxes 

Ficheiro:Moià._La_vila,_des_del_nord-est.JPG|Vista da localidade

## Véxase tamén 
### Ligazóns externas 
*Sitio web do concello 
*Información da Generalitat de Catalunya
Carallote

**Carallote** (*Holothuria forskali*), é unha especie de cogombro de mar da familia Holothuriidae. Vive nas profundidades do atlántico oriental e no mar Mediterráneo. Foi clasificado no subxénero *Panningothuria* por Rowe en 1969 e é a especie tipo do subxénero.

## Notas
Catedral de Mallorca

A **catedral de Mallorca** ou **Seu de Mallorca** (popularmente coñecida como *la Seu*) é o principal edificio relixioso da cidade de Palma, sede episcopal da diocese católica latina de Mallorca. É de estilo gótico, foi construída entre os séculos XIII e XVI e é famosa polo seu rosetón. Atópase na acrópole da cidade romana de Palma, diante do mar, coa muralla ó pé do castelo da Almudaina e do palau episcopal. No ano 1931 foi declarada monumento histórico artístico.

## Notas 
## Véxase tamén 
### Ligazóns externas 
* Páxina oficial
Deixa-me sentir

**"Deixa-me sentir"** é unha canción do cantante portugués Pedro Madeira. A canción venceu o Festival RTP da Canção Júnior e logrou representar a Portugal no Festival de Eurovisión Júnior 2006, sendo este o debut do país logrando unha 14 posición con 22 puntos, a mellor puntuación do país no certame júnior.

A canción foi o primeiro sinxelo do cantante luso e do álbum *Dá-me a tua mão*. Foi composta por Pedro Madeira e Telmo Falcão.

## Listaxe de cancións
## Notas
## Véxase tamén
### Outros artigos
* Portugal no Festival de Eurovisión Júnior
* Festival de Eurovisión Júnior 2006
* Pedro Madeira
Ramón Ferreiro Lago

**Ramón Ferreiro Lago**, nado en Mondoñedo o 20 de xaneiro de 1872 e finado no Carballiño o 25 de xullo de 1962, foi un avogado, escritor e xornalista galego.

## Traxectoria 
Fillo de Jesús Ferreiro Hermida e Pascuala de Lago Baamonde Montenegro Pérez Villarmea. Estudou dereito. Fundou en Valladolid a *Revista Notarial de Castilla la Vieja* (1898). Ingresou por oposición no notariado en 1907. Foi notario en Ledesma (1912), Belchite (1915), Cerdedo (1916), Rábade (1918) e Vilalba (1924), onde fundou a Unión Ciudadana Anticaciquil da que foi secretario. En 1925 pasou a ser notario de Lodosa (Navarra) e ao ano seguinte do Carballiño.

No Carballiño dirixiu os periódicos *Hermandad* (1928), *Vanguardia Republicana* (1931) e *La Tribuna Forense Gallega* (1931). Colaborou en *Faro Villalbés*. Foi membro do Partido Republicano Gallego e despois integrouse en Izquierda Republicana da que foi elixido presidente no Carballiño. En novembro de 1934 pasou a desempeñar a notaría de Carballo.

Co golpe de Estado do 18 de xullo de 1936 foi xulgado na Coruña por rebelión e o seu proceso foi sobresido. Foi novamente xulgado na Coruña en 1939 por inxurias ao xefe do Estado, acusado de insultar a Franco durante unha representación teatral, e novamente sobresido. No franquismo foi notario na  Estrada (1940) e Sueca, onde se xubilou en 1947. 

Finou no Carballiño o 25 de xullo de 1962.

## Obras 
* *Código civil. Cuestiones selectas*, 1897.
* *Condición juridica de la mujer. Estudio filosófico, historico y del código civil*, 1902.
* *El gobierno de Sancho. Estudio filosófico-crítico* (con José María de Mariscal y Luis), 1905.
* *Los nuevos horizontes del Derecho civil y el provenir de la institución notarial*, 1917.

## Recoñecementos 
Era cabaleiro da Orde de Afonso XII e comendador da Orde de Sabela a Católica.

## Vida persoal 
Casou con Concepción Rodríguez Meyre en 1906. Foi tío de Fernando, Ramón Ferreiro Rodríguez e de Julio García-Gabilán Ferreiro.

## Notas 
## Véxase tamén 
### Bibliografía 
* Artigo "Ferreiro Lago, Ramón" da *Gran Enciclopedia Galega*.
*

### Ligazóns externas 
* Xenealoxía Cao de Cordido
Televisão Independente

**Televisão Independente (TVI)** é unha cadea de televisión portuguesa de TDT. Foi a segunda canle privada de Portugal. Compite dirétamente coa SIC e RTP.

Ao longo da súa historia contou con varios propietarios e na actualidade pertence a *Media Capital*, un conglomerado do Grupo PRISA en Portugal que tamén controla emisoras de radio como Rádio Comercial, Cidade FM e M80 Radio.

## Historia 
Coa liberalización dos medios de comuinicacións en Portugal, os medios de comunicación da igrexa católica poxaron por conseguir unha concesión de televisión privada. Dito grupo estaba formado por institucións como Rádio Renascença ou Universidade Católica Portuguesa, e contaba con accionistas como CLT e Antena 3.

No 1999, a Igrexa pon á venda a súa participación na canle, que foi comprada polo grupo de radios privadas Media Capital. Por outra parte, RTL Group quedou coa outra metade das accións. O novo propietario mudou a imaxe de TVI e modificou a grella con máis programas de produción propia e telenovelas. O éxito do espazo de telerrealidade Grande Irmán serviulle para consolidarse entre os espectadores portugueses, e en 2004 TVI converteuse no primeiro canle de televisión en audiencias do seu país, condición que matén desde entón.

## Notas
Liga de Defensa Xudía

A **Liga de Defensa Xudía** (en inglés: **Jewish Defense League**) é unha organización terrorista creada en 1968 co declarado propósito de protexer os xudeus por calquera medio necesario. Xenófobos, isolacionistas e fundamentalistas, cravan unha forma radical de nacionalismo xudeu con chamamentos á violencia e ao extremismo.

Segundo o rabino Meir Kahane, as maiores organizacións xudías dos Estados Unidos fallaron en protexer os xudeus do antisemitismo.

## En Francia 
A Liga de Defensa Xudía francesa inspírase no grupo homónimo dos Estados Unidos, clasificado como terrorista desde 2001 polo FBI. O seu emblema (un puño cerrado sobre unha Estrela de David negra, con fondo amarelo) é, con excepción das cores, o mesmo que o do movemento de extrema dereita Kach, prohibido en Israel.

## Notas 
## Véxase tamén 
### Outros artigos 
* Ahmed Rami
Labirinto (canción de Pedro Madeira)

**"Labirinto"** é unha canción do cantante portugués Pedro Madeira do álbum *Dá-me a tua mão*. É a oitava canción do álbum.

Está composta totalmente, letra e música, por Pedro Madeira e ten unha duración de 3:59.

## Notas
## Véxase tamén
### Outros artigos
* Dá-me a tua mão
* Pedro Madeira